Jensenius har en sammensatt utdannelse av musikk, informatikk, fysikk og matematikk. Han tok hovedfag (cand.philol.) i musikkteknologi ved Universitetet i Oslo i 2002, og tok ph.d.-graden ved samme institusjon i 2008. I tillegg til dette har han en mastergrad i anvendt informasjonsteknologi fra Chalmers tekniska högskola i Göteborg. Han har hatt gjesteforskeropphold ved University of California, Berkeley og McGill University i Montréal.